als_Latn dik_Latn sag_Latn
Gjatë javës pritet takimi VV-LDK
Kryesoret 13 June, 2017, 21:28
Kandidati për kryeministër nga Lëvizja Vetëvendosje, Albin Kurti bëri të ditur se gjatë kësaj jave do të zhvillohen takime me zyrtarë të LDK-së për t’i matur mundësitë që i kanë para vetës për një bashkëpunim ndërmjet tyre formimin e qeverisë.
Kurti, është shprehur i bindur se takimi me njerëz të LDK-së do të shkojë mirë duke marrë për bazë bashkëpunimin që kanë pasur në vitin 2014 me formimin e VLAN-it.
“Unë jam optimist që do të kalojmë direkt në temë sepse nuk njiheshim kurse tani e kemi me lehtë”, tha ai.
Ish-lideri i VV-së Kurti, në mënyrë kategorike ka mohuar se do të kenë vija të kuqe për disa nga figurat e LDK-së me të cilët nuk kanë pasur raporte të mira deri më tani.
“Jo dhe ne nuk duhet ta fillojmë këtë bashkëpunim me vija të kuqe”, ka thënë ai në Rubikon të KTV-së.
Nga koalicioni i VV-së me LDK-në nëse do të ishte i mundur, Kurti nuk ka përjashtuar as AKR-në e Alternativën, subjekte këto që kanë nënshkruar marrëveshje koalicioni parazgjedhor me LDK-në.
“Nuk e di çfarë funksioni do të ishte i përshtatshëm për të por nuk do ta përjashtojmë pasi që është në koalicion me LDK-në”, u shpreh ai.
Më tej, Kurti me pesimizëm tha se Mustafa do të marrë ndonjë funksion në qeverinë e re duke thënë se ai është tërhequr nga ky sunim me kandidimin e Avdullah Hotit për kryeministër.
Bazuar në të dhënat e KQZ-së, VV-ja është subjekti më i madh politik në vend për nga numri i votave.
als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn